----ως και ευσχ[η]μον[ως και αξιως] [τ]ου δημου ινα μηδεν των εις δοξαν [και επιφα]νειαν ανηκοντων παραληπειται παραγε[νομε]νων δε και των εν ταις τριημιολιαις πλεοντ[ων] ξενια τε αυτοις απεστειλεν και την αλλην φ[ι]λανθρωπιαν εποιησατο και τοις παρεπιδημουσιν αθηναιων εκρεανομησεν οπως ουν και ο δημος φαινηται τιμων καταξιως τους καλως και ευσεβως των κοινων προισταμενους κ[αι] δια του τροπου τουτου πολλοι γενωνται ζηλωται θεωρουντες την ευχαριστιαν του δημου αγαθει τυχει δεδοχθαι τει βουλει τους λαχοντας προεδρους εις την επιουσαν εκκλησιαν χρηματισαι περι τουτων γνωμην δε ξυμβαλλεσθαι της βουλης εις τον δημον οτι δοκει βουλει επαινεσαι διοσκουριδην θεοδωρου εκ μυρρινουττης και στεφανωσαι αυτον δαφνης στεφανωι επαινεσαι δε και τας θυγατερας αυτου ανν[ιχη]ν και θεοδοτην και στεφανωσαι εκατεραν αυτων θαλλου στεφανωι ευσεβειας ενεκα της προς τους θεους και επι τωι συντελεκεναι καλως και φιλοτιμως εφ α κατελεγησαν παντα αναγραψαι δε τοδε το ψηφισμα εις στηλην λιθινην και στησαι εις το ιερον της αρτεμιδος της εν δηλωι δουναι δε αυτοις και αναθεματι τοπον ου αν ευκαιρον ειναι φαινηται.
Delos — ca. 150 BC
 ca. 150 BC